# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a notificării adresate de **SC MĂRȚIȘORUL COM SRL**, cu domiciliul în județul Suceava, comuna Cacica, satul Pîrteștii de Sus, nr. 551, **”PLANUL URBANISTIC ZONAL - Construire sat de vacanță Mărțișorul Cacica"**, în comuna Cacica, satul Cacica, Județul SUCEAVA, înregistrată la APM Suceava cu nr. 12307/21.11.2017 , în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia Naţională pentru Protecţia Mediului**/**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 06.12.2017 , a completărilor depuse la documentaţie;
  + în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
  + în prezenţa/lipsa comentariilor motivate din partea publicului interesat,

**decide:**

**Planul/programul ,,Plan Urbanistic Zonal - Construire sat de vacanță Mărțișorul Cacica"**, în comuna Cacica, satul Cacica, Județul SUCEAVA**, titular SC MĂRȚIȘORUL COM SRL**, cu domiciliul în județul Suceava, comuna Cacica, satul Pîrteștii de Sus, nr. 551, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***.

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

Terenul cu o suprafață totală de 4000 mp, este propietatea **SC MĂRȚIȘORUL COM SRL** , și se afla parțial în intravilan, parțial în extravilanul comunei Cacica, jud. Suceava, zona limitrofa pentru locuințe și funcțiuni complementare. conform CU nr.34/30.05.2017.

Din suprafața terenului de 4000 mp, 2542 mp se află în intravilan și 1458 mp se află în extravilan.

Parcela cu nr. cadastral 32108, se invecineaza cu:

- la Vest, drum de acces pe un singur sens cu acces din drumul comunal existent si proprietatea Strugar Georgel.

- la Sud, proprietatea Strugar Georgel .

- la Est, proprietatea Strugar Georgel .

- la Nord, domeniu public .

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Prin prezenta documentatie se studiază, posibilitatea introducerii in intravilan a suprafeței de 1458 mp si realizarea unei investiţii ,,SAT DE VACANȚĂ MĂRTISORUL CACICA”, fără a aduce prejudicii mediului înconjurător.

**Indici urbanistici :**

**P.O.T. maxim =40% C.U.T. maxim =0,8**

|  |  |  |
| --- | --- | --- |
| Suprafata construibila - cazare (tip „vile"cu P +1 et.) | 915 mp |  |
| Suprafața consturibila pentru servicii (alim. publica, sport, administr.) | 830 mp |  |
| Suprafață zona de dotări gospodăreşti | 20 mp |  |

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

* **Alimentarea cu apă** - Temporar, pana la extinderea reţelei publice de alimentarea cu apa care sa includă si zona de amlasament a satului de vacanta, necesarul de apă se va obţine dint-un put forat de mare adancime, echipat cu pompa submersibila si care va fi strict protejat sanitar, conform normelor. Se calculeaza ca necesarul toal de apa este de 11 m3/zi.

Canalizare – Canalizarea menajera va folosi pentru colectare o reţea subterana de incinta, cu deversare in intr-o fosa subterana de tip prefabricat, plasata sub adancimea de inghet, testata pe o platforma din beton armat.

**Alimentarea cu caldură –** Incalzirea imobilului se va realiza cu centrală propie.

**Alimentarea cu energie electrică -** In zona de amplasare a constructiei există retea electrică de distributie joasă tensiune 400/230V, 50Hz, cu posibilitate de racordare a obiectivului conform proiectului de racord elaborat de furnizorul de energie electrică.

**Protectia mediului -** depozitarea, sortarea şi evacuarea deşeurilor se va face in mod controlat, in spatii special amenajate. Lucrările de construcție vor fi sub strictă supraveghere și limitarea (deșeuri, zgomot,etc.) afectării mediului. Titularii investitiei vor incheia contract de salubritate cu serviciul de specialitate din comună.

La finalizarea lucrărilor de construire se vor amenaja toate spațiile verzi și se vor aduce la forma inițială.

**Accesul auto și pietonal -** Accesul pe amplasament se va face din drumul communal existent ce are legatură cu drumul comunal ce duce spre Salina Cacica si Bazilica Cacica.

*d) problemele de mediu relevante pentru plan sau program;*

e*) relevanţa planului sau programului pentru implementarea legislaţiei naţionale şi comunitare de mediu;*

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;*

*f) valoarea şi vulnerabilitatea arealului posibil a fi afectat, date de:*

*(i)* caracteristicile naturale speciale sau patrimoniul cultural – nu este cazul;

*(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

*(iii)* folosirea terenului în mod intensiv – este redusă pe perioada execuției lucrărilor.;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

**Obligaţiile titularului:**

* + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

În urma publicării în ziarul ,,Crai Nou", a anunțurilor publice privind prima versiune a proiectului în zilelel de 21.11.2017 și 24.11.2017, până la luarea deciziei de încadrare nu au fost semnalate observații din partea publicului.

În urma publicării din data de xx.12.2017, în ziarul,,Crai Nou”, a anunțului deciziei de încadrare nu au fost semnalate observații din partea publicului.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV**

**Ing.Vasile Oșean**